Fred Etchen

Frederick «Fred» Rudolph Etchen (født 25. september 1884 i Coffeyville, Kansas, død 6. november 1961) var en amerikansk skytter som konkurrerte under Sommer-OL 1924 i Paris.

Etchen ble olympisk mester i skyting under OL 1924 i Paris. Han var med på det amerikanske laget som vant lagskytingen i trap med 363 poeng, tre poeng mer enn sølvmedaljevinnerne fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultat som ble summert sammen. Deltakerne på det amerikanske laget var Frank Hughes som skjøt 92 poeng, Samuel Sharman (92), William Silkworth (90), Etchen (89), John Noel (87) og Clarence Platt (74). Etchen kom på tjuefjerdeplass i den individuelle konkurransen i trap.

 OL-medaljer 
 16px|Gull 1924  Paris – Gull i skyting, trap lagskyting  USA

 Referanser 

 Eksterne lenker 


Kategori:Skyttere fra USA
Kategori:Olympiske mestere for USA
Kategori:Medaljevinnere under Sommer-OL 1924
Kategori:Deltakere for USA under Sommer-OL 1924
Kategori:Skyttere under Sommer-OL 1924
Kategori:Personer fra Montgomery County i Kansas
Kategori:Fødsler i 1884
Kategori:Dødsfall i 1961
Kategori:Olympiske medaljevinnere i skyting